Document ID: /roh_data/filtered/fineweb-2-filterrobots_roh.jsonl.gz/57617

Las cifras tschantschan ina clera lingua. Motors electrics èn adina pli populars er en il Grischun. Quai mussan las cifras d'immatriculaziun dal mars. La cifra da cumparegliaziun per ils ultims onns è er mintgmai quella dal mars.
L'excepziun èn dentant camiuns e vehichels agriculs. Qua datti strusch admissiuns da vehichels electrics. Ed er ils motos novs emplainan lur tancs cun benzin.
Quai n'è betg ina circumstanza che vala mo per il Grischun. En l'entira Svizra pertutga l'electrificaziun dal traffic cunzunt ils autos.